Krieket Suid-Afrika (KSA) se raad het weliswaar die groen lig gegee vir Suid-Afrika se T20-glansliga om voort te gaan, maar die DA eis steeds antwoorde van dié beheerliggaam oor sy hantering van verskeie kwessies wat die beplanning vir die liga betref.
“Die DA sal ’n brief aan die voorsitter van die portefeuljekomitee oor sport en ontspanning (Beauty Dlulane) stuur om ’n vergadering tussen KSA, SuperSport en die komitee op te stel,” sê Bergman in die verklaring.
Volgens Bergman het Suid-Afrika beslis ’n T20-glansliga nodig, maar hy is skepties of KSA die regte span het om só ’n liga op die been te bring.
Suid-Afrika sou verlede jaar reeds so ’n liga, die T20 Global League, op die been bring, maar ’n verskeidenheid kwessies – onder meer die gebrek aan ’n uitsaaier – het daartoe gelei dat die liga tot vanjaar uitgestel is.